**4-mavzu: Davlat xizmati**

**GLOSSARIY**

**Davlat xizmati -**bu davlat organlari va tashkilotlarida maʼlum bir mansabni egallab turgan shaxs tomonidan ommaviy manfaatlar yoʻlida davlat vazifa va funksiyalarini maʼlum bir haq evaziga amalga oshiriladigan professional faoliyatdir.

**Davlat lavozimi** – davlat vazifa va funksiyalarini bajarish uchun belgilangan doiradagi xizmat vazifa va majburiyatlariga ega davlat organlari va tashkilotlardagi lavozim;

**Davlat organi** – davlat funksiyalarini bajarish uchun davlat-hokimiyat vakolatlariga ega Oʻzbekiston Respublikasi qonun hujjatlariga asosan tashkil etilgan muassasa;

**Davlat tashkiloti** – ommaviy manfaatlar yoʻlida belgilangan vazifa va funksiyalarni bajarishga moʻljallangan davlat tasarrufidagi tashkilot

**Milliy kadrlar rezervi** – davlat fuqarolik xizmatchilarining markazlashtirilgan tanlab olinishini taʼminlaydigan, mansab pogʻonasida oʻsishi uchun koʻmak beradigan va monitoring olib boradigan yagona kadrlar zaxirasi reestri.

**Davlat xizmatchisi** – nafaqat malakali boshqaruvchi, balki vakolati doirasiga davlat vazifalarini amalga oshirish va davlat hokimiyati organlarining vakolatlarining malakali ijrosini taʼminlash kiradigan mansabdor shaxs hamdir.

**DAVLAT XIZMATINING PRINSIPLARI :**

• qonuniylik;

• fuqarolar huquqlari, erkinliklari va qonuniy manfaatlarining ustuvorligi;

• vatanparvarlik va xizmat burchiga fidoiylik;

• davlat va jamiyat manfaatlariga sodiqlik;

• adolatlilik, halollik va xolislik;

• manfaatlar toʻqnashuviga yoʻl qoʻymaslik.

**4-mavzu: Davlat xizmati**

**Reja:**

1. Davlat xizmati tushunchasi
2. Oʻzbekistonda davlat xizmatiga oid qonunchilik holati
3. Davlat xizmatiga kirish
4. Davlat xizmatini oʻtash
5. Davlat xizmatidan chiqish
6. Davlat xizmatiga oid nizolarni koʻrib chiqishning oʻziga xos xususiyatlari

***Davlat xizmati nima? U qanday faoliyat?***

Davlatimiz tanlagan taraqqiyot yoʻli – demokratik huquqiy davlat va fuqarolik jamiyat qurishdir. Davlatning taraqqiy etishi eng avvalo davlat xizmatini toʻgʻri tashkil etishga bogʻliqdir. Huquqshunos olim Ye.V.Oxotskiy aytganidek, **“Davlat qanday boʻlsa, davlat xizmati va davlat xizmatchilari ham shunday boʻladi”** yoki **“Davlat xizmatchilari, ularning intilishi va qiziqishlari qanday boʻlsa, davlat ham shunday boʻladi”.** Chunki davlat xizmatini oʻtash jarayoni tabiatan davlat xizmatchilari tarkibining sifatiga va professionallik darajasiga bogʻliqdir.

 Davlat xizmati deganda, davlat tashkilotlari organlari, birlashma, korxona, muassasalar xizmatchilarining davlat funksiyalari va vazifalarini amalga oshirishga yoʻnaltirilgan hamda haq toʻlanadigan mehnat faoliyatini tushunish mumkin. Davlat xizmati tushunchasi keng maʼnoda davlat organlari tomonidan boshqaruvning kadrlar funksiyasini amalga oshirish, davlat organlari apparatida doimiy yoki vaqtincha mansabni egallab turgan hamda davlat byudjetidan mablagʻ bilan taʼminlanuvchi barcha shaxslarning faoliyatidir

***Yodda tuting!***

**Davlat xizmati bu davlat organlari va tashkilotlarida maʼlum bir mansabni egallab turgan shaxs tomonidan ommaviy manfaatlar yoʻlida davlat vazifa va funksiyalarini maʼlum bir**

 **haq evaziga amalga oshiriladigan professional faoliyatdir**

Oʻzbekiston Respublikasi qonunchiligida davlat xizmat munosabatlarining umumiy tomonlarini tartibga soluvchi qonunning yoʻqligi va hech bir qonunchilik hujjatida davlat xizmatiga taʼrif berilmaganligi sababli bu faoliyatning mohiyati va oʻziga xos xususiyatlarini yuridik adabiyotlardan koʻramiz.

Koʻpgina darsliklarda davlat xizmati davlat organlari xodimlarining davlat oldida turgan vazifa va funksiyalarini amalga oshirishga qaratilgan mehnat faoliyati sifatida koʻrsatib oʻtiladi.

Davlat xizmatiga bunday yondashish insonlar mehnat faoliyatining ikki shakliga asoslanadi:

- birinchidan, moddiy boyliklarni, tovarlarni (ishlarni) bevosita yaratish;

- ikkinchidan, boshqaruvni, rahbarlikni, kontrol va nazoratni amalga oshirish. Bu maʼnaviy boyliklar yaratilishi yoki davlat organlarining funksiyalari amalga oshirilishi mumkin boʻlgan faoliyatdir.

Davlat xizmati tushunchasi keng maʼnoda davlat organlari tomonidan boshqaruvning kadrlar funksiyasini amalga oshirish boʻlib, u davlat organlari apparatida doimiy yoki vaqtincha mansabni egallab turgan hamda davlat byudjetidan mablagʻ bilan taʼminlanuvchi barcha shaxslarning faoliyatidir.

Yuqoridagi fikrlardan kelib chiqib, davlat xizmatining quyidagi xususiyatlarini koʻrsatib oʻtishimiz mumkin:

* davlat xizmati davlat xizmatchisining davlat oldida turgan vazifa va funksiyalarini amalga oshirishga qaratilgan professional faoliyatidir;
* ushbu faoliyatni olib borish jarayonida davlat organlarining kompetensiyasi amalga oshiriladi;
* bu faoliyat davlat organlarining funksiyalanishini taʼminlashga qaratilgandir;
* bunday faoliyat mansab majburiyatlarining ijro etilishini taʼminlaydi.

Davlat xizmati jarayonida yuzaga keladigan munosabatlarning bir necha oʻziga xos xususiyatlarini koʻrib chiqamiz:

* birinchidan, bu munosabatlar davlat-huquqiy munosabatlar boʻlib hisoblanadi, yaʼni davlat-xizmat munosabatlari ommaviy huquq (davlat, maʼmuriy) meʼyorlari bilan tartibga solinadi va koʻpgina holatlarda xususiy-huquqiy tartibga colinishdan xolidir;
* ikkinchidan, davlat-xizmat munosabatlari alohida huquqiy munosabatlar boʻlib, davlat xizmatchilarining maqomiga bogʻliqdir;
* uchinchidan, davlat-xizmat munosabatalari – davlat xizmatchilarining ishonch, xizmat va sadoqat munosabatlaridir;
* toʻrtinchidan, davlat-xizmat munosabatlari – davlat hokimiyat munosabatlaridir;
* beshinchidan, davlat-xizmat munosabatlari – davlat lavozimini boshqarish bilan bogʻliq, yaʼni davlat xizmatchisi davlatning funksiyalarini amalga oshirib, maʼlum bir davlat vazifalarini bajaradi.

***davlat fuqarolik xizmati – davlat organlari va tashkilotlarida ommaviy manfaatlar yoʻlida Oʻzbekiston Respublikasi fuqarolarining haq toʻlanadigan kasbiy faoliyati;***

***davlat lavozimi – davlat vazifa va funksiyalarini bajarish uchun belgilangan doiradagi xizmat vazifa va majburiyatlariga ega davlat organlari va tashkilotlardagi lavozim;***

***davlat organi – davlat funksiyalarini bajarish uchun davlat-hokimiyat vakolatlariga ega Oʻzbekiston Respublikasi qonun hujjatlariga asosan tashkil etilgan muassasa;***

***davlat tashkiloti – ommaviy manfaatlar yoʻlida belgilangan vazifa va funksiyalarni bajarishga moʻljallangan davlat tasarrufidagi tashkilot***

***milliy kadrlar rezervi – davlat fuqarolik xizmatchilarining markazlashtirilgan tanlab olinishini taʼminlaydigan, mansab pogʻonasida oʻsishi uchun koʻmak beradigan va monitoring olib boradigan yagona kadrlar zaxirasi reestri;***

***malakaviy talablar – maʼlum bir davlat lavozimi yoki maʼlum bir malaka darajasiga nomzod boʻlgan shaxslarning taʼlim,*** ish tajribasi
hamda bilimva kompetensiyasiga qoʻyilgan talablar;

Davlat xizmatini tashkil etish asoslarini Oʻzbekiston Respublikasi Konstitutsiyasi belgilab beradi. Konstitutsiyani tahlil qilish shuni koʻrsatadiki, milliy davlatchiligimizni tashkil etish va rivojlantirishda “davlat xizmati instituti” katta ahamiyatga egadir. Davlat xizmatini toʻgʻri tashkil etish orqali oʻz oldimizga qoʻygan maqsadlarimizga erishishimiz mumkin. Chunki davlat xizmati ijtimoiy muvozanatni, ichki va tashqi xavfsizlikni hamda iqtisodiyotni rivojlantirishda barcha tuzilmalarning funksiyalanishini taʼminlashda xizmat kiladi.

Oʻzbekiston Respublikasi Konstitutsiyasining bir necha moddalari bevosita davlat xizmatini asosiy tamoyillarini mustahkamlaydi. Oʻzbekiston Respublikasida davlat xizmati Konstitutsiyasida koʻrsatib oʻtilgan tamoyillar va boshqa holatlar asosida (yaʼni xalk hokimiyatchiligi (7–14 moddalar), inson va fuqarolarning huquqlari va erkinliklari (18–52 moddalar), davlat tuzilishi (68–75 – modda), sud hokimiyati (106–116 modda), mahalliy davlat hokimiyat organlari(99–105 modda) va boshqalar) asosida tashkil etilishi va rivojlanishi lozim. Davlat xizmatini huquqiy taritibiga solishda Oʻzbekiston Respublikasi Konstitutsiyasi asosida qabul qilingan joriy qonunlar va boshqa meʼyoriy hujjatlar ham katta ahamiyatga egadir. Jumladan, Oʻzbekiston Respublikasi Mehnat Kodeksi, Oʻzbekiston Respublikasi qonunlari va Oliy Majlis qarorlari, Oʻzbekiston Respublikasi Prezideti va Hukumati qabul qilgan hujjatlar, mahalliy davlat hokimiyati organlarining oʻz vakolati doirasida qabul qilgan qarorlari, markaziy ijro organlar tomonidan qabul qilingan hujjatlari kiradi.

Soʻnggi yillarda mamlakatimizda davlat xizmati faoliyati samaradorligini oshirishga qaratilgan keng koʻlamli islohotlar amalga oshirilmoqda. Jumladan, Oʻzbekiston Respublikasi Prezidentining 2019-yil 3-oktyabrdagi “Oʻzbekiston Respublikasida kadrlar siyosati va davlat fuqarolik xizmati tizimini tubdan takomillashtirish chora-tadbirlari toʻgʻrisida”gi PF–5843-sonli Farmoni hamda Oʻzbekiston Respublikasi Prezidentining 2019-yil 3-oktyabrdagi “Oʻzbekiston Respublikasi Prezidenti huzuridagi davlat xizmatini rivojlantirish agentligi faoliyatini tashkil etish chora-tadbirlari toʻgʻrisida”gi PQ–4472-sonli Qarorining qabul qilinishi davlat fuqarolik xizmatini tashkil etishning tashkiliy-huquqiy asoslarini belgilab berdi. Oʻzbekiston Respublikasida kadrlar siyosatini va davlat fuqarolik xizmati tizimini tubdan takomillashtirishga oid birinchi navbatdagi chora-tadbirlar dasturida Oʻzbekiston Respublikasining “Davlat fuqarolik xizmati toʻgʻrisida”gi Qonuni loyihasini xorijiy ekspertlarning tavsiyalari va keng jamoatchilik fikrini inobatga olgan holda takomillashtirish orqali Oʻzbekiston Respublikasida davlat fuqarolik xizmatining asosiy tushunchalari, reglamentlari va kafolatlarini qonun bilan mustahkamlash vazifasi qoʻyildi. Shu asosda Oʻzbekiston Respublikasining “Davlat fuqarolik xizmati toʻgʻrisida”gi Qonuni loyihasi ishlab chiqildi va jamoatchilik muhokamasiga qoʻyildi.

Oʻzbekiston Respublikasida davlat xizmatining asosiy maqsadi - Oʻzbekiston Respublikasi Konstitutsiyasi va qonunlari bilan belgilangan tamoyillar va boshqa holatlarga asoslanib, davlat funksiyalarini amalga oshirish, uning vazifalarini bajarish, jamiyat va fuqarolarning ehtiyojlarini taʼminlashdan iboratdir.

**Davlat xizmatchisi** – nafaqat malakali boshqaruvchi, balki vakolati doirasiga davlat vazifalarini amalga oshirish va davlat hokimiyati organlarining vakolatlarining malakali ijrosini taʼminlash
kiradigan mansabdor shaxs hamdir.

Davlat xizmatchisi – bu oddiy xodim emas, u davlat topshirigʻi va manfaatlari boʻyicha uning nomidan harakat qiluvchi insondir.

DAVLAT XIZMATINING PRINSIPLARI :

* qonuniylik;
* fuqarolar huquqlari, erkinliklari va qonuniy manfaatlarining ustuvorligi;
* vatanparvarlik va xizmat burchiga fidoiylik;
* davlat va jamiyat manfaatlariga sodiqlik;
* adolatlilik, halollik va xolislik;
* manfaatlar toʻqnashuviga yoʻl qoʻymaslik.

DAVLAT XIZMATINING ASOSIY PRINSIPLARI:

* ijroni taʼminlamaslik yoxud xizmat vazifalarini tegishli ravishda bajarmaslik hamda oʻz vakolatlari doirasidan chetga chiqqanligi uchun javobgarlik;
* davlat xizmatchilarining nazorat ostida boʻlishi va hisobdorligi;
* davlat xizmati toʻgʻrisidagi maʼlumotlarning ochiqligi;
* davlat xizmati (ga qabul qilinish) uchun teng imkoniyatlar taqdim etilishi;
* davlat xizmatiga qabul qilish va yuqori lavazimga koʻtarilishdagi ochiqlik;
* davlat xizmatchilarining ijtimoiy va huquqiy himoyalanganligi.

Davlat xizmatining asosiy funksiyalari jumlasiga quyidagilarni kiritish mumkin:

* davlat xizmatini axborot bilan taʼminlash funksiyasi;
* davlat xizmati tizimining istiqbolini belgilash funksiyasi;
* rejalashtirish funksiyasi;
* tashkil etish funksiyasi;
* farmoyish berish funksiyasi;
* rahbarlik qilish funksiyasi;
* muvofiqlashtirish funksiyasi;
* kontrol qilish funksiyasi;
* tartibga solish funksiyasi;
* hisobga olish funksiyasi.

Davlat xizmatchilarining etikasi

* Oʻzbekiston Respublikasi Vazirlar Mahkamasining “Davlat boshqaruvi organlari va mahalliy ijro etuvchi hokimiyat organlari xodimlarining odob-axloq namunaviy qoidalarini tasdiqlash toʻgʻrisida”gi 02.03.2016-yildagi 62-son qarori

Davlat xizmatchilari quyidagilarga majbur:

* xizmat vazifalarini bajarishda davlat prinsiplari va talablariga qatʼiy rioya etish;
* oʻz xizmat vazifalarini vijdonan, yuksak kasbiy darajada bajarish;
* yuqori davlat organlari va mansabdor shaxslarining oʻz vakolatlari doirasida qabul qilgan (bergan) qarorlarini (topshiriqlarini) oʻz vaqtida va sifatli bajarish;
* oʻz faoliyatini qonun hujjatlarida va ichki hujjatlarida belgilangan lavozim vakolatlari doirasida amalga oshirish;
* oʻz xizmat vazifalarini bajarishda biror-bir shaxslar, guruhlar yoki tashkilotlarga yon bosmaslik va ustunlik bermaslik, ularning taʼsiridan mustaqil boʻlish, fuqarolarning huquqlari, majburiyatlari va qonuniy manfaatlarini hisobga olish, kamsitish holatlariga yoʻl qoʻymaslik;
* oʻz xizmat vazifalarini bajarishiga toʻsqinlik qiluvchi biror-bir shaxsiy, mulkiy va boshqa manfaatlarning taʼsiri bilan bogʻliq boʻlgan xatti-harakatlarga barham berish;
* normativ-huquqiy hujjat va idoraviy hujjatlarda belgilangan cheklashlar va taqiqlarga rioya qilish, oʻz xizmat vazifalarini ogʻishmay bajarish;
* oʻz xizmat faoliyatiga biror-bir taʼsir koʻrsatish imkoniyatiga barham berish;
* Oʻzbekiston Respublikasi va boshqa davlatlar xalqlarining urf-odatlari va anʼanalarini hurmat qilish, turli etnik, ijtimoiy guruhlar va konfessiyalarning madaniy hamda boshqa xususiyatlarini hisobga olish, ijtimoiy barqarorlikka, millatlararo va konfessiyalararo totuvlikka koʻmaklashish;
* oʻzlarining xizmat vazifalarini vijdonan bajarishda shubha paydo qilishi mumkin boʻlgan xulq-atvordan oʻzini tiyish, shuningdek oʻz obroʻsiga yoki davlat organining nufuziga zarar yetkazishga qodir boʻlgan vaziyatlarga yoʻl qoʻymaslik;
* xizmat mavqeidan davlat organlari, boshqa tashkilotlar, ularning mansabdor shaxslari, shuningdek fuqarolar faoliyatiga noqonuniy taʼsir koʻrsatish uchun foydalanmaslik;
* davlat organida xabarlarni va xizmat axborotlarini taqdim qilishning belgilangan qoidalariga rioya etish.
* Davlat xizmatchilarining tadbirkorlik faoliyati bilan shugʻullanishi taqiqlanadi.
* Davlat xizmatchilari oʻzlarining oʻz xizmat vazifalarini zarur darajada bajarishiga yoki ularga zarar yetkazishi mumkin boʻlgan faoliyatni amalga oshirmasligi, shuningdek lavozimni egallamasligi kerak.
* Davlat xizmatchisi har qanday holatlarda ham oʻz xizmat mavqeidan mumkin boʻlmagan shaxsiy foydani olishi mumkin emas.
* Davlat xizmatchilari oʻz rahbarini manfaatlar toʻqnashuviga yoʻl qoʻymaslik boʻyicha choralar koʻrish maqsadida tijorat tashkilotlarining ustav kapitalida ishtirok etishi toʻgʻrisida xabardor qilishi shart.

**Nazariy savollar**

1. Davlat xizmatining mohiyati nimadan iborat?
2. Davlat xizmati va dalat fuqarolik xizmatining farqi nimadan iborat?
3. Davlat xizmatining qanday oʻziga xos xususiyatlari mavjud?
4. Davlat xizmatining asoslarini belgilab beruvchi qanday maxsus qonunlar mavjud?
5. Oʻzbekiston Respublkasida davlat xizmatining asosiy maqsadi nimadan iborat?

**4-MAVZU. “DAVLAT XIZMATI” MAVZUSI BOʻYICHA SEMINAR MASHGʻULOT TOPSHIRIQLARI**

***Quyidagi topshiriqlarni, amaldagi qonun hujjatlari va boshqa manbalardan foydalanilgan holda tahlil qiling*:**

**MUAMMOLI VAZIYAT**

**1-kazus**

Nurafshon tumani Mudofaa boʻlimida xoʻjalik boʻlimida ishlaydigan xodim U.Mahmudov davlat xizmatchisi sifatida unga maʼlum ijtimoiy kafolatlar berilishini soʻrab boʻlim maʼmuriyatiga murojaa qildi. Unga javoban maʼmuriyat U.Mahmudov harbiy xizmatchi emasligi, shuning uchun davlat xizmatchisi ham hisoblanmasligi, shuningdek unga hech qanday ijtimoiy kafolatlar berilmasligini aytib, uning murojaatini rad etdi. Bundan norozi boʻlgan U.Mahmudov Oʻzbekiston Respublikasi Mudofaa vazirligiga murojaat qildi.

***Vaziyatga huquqiy baho bering.***

**2-kazus**

Fuqaro S.Azimov Ichki ishlar organlariga xizmatkirish maqsadida oʻz turar joyi boʻyicha Chilonzor tumani Ichki ishlar boʻlimiga ariza, pasport, mehnat daftarchasi, harbiy biletni hamda oliy taʼlim muassasasini tamomlaganligi toʻgʻrisidagi diplomni taqdim etdi. Biroq unga bu hujjatlardan tashqari yana tugʻilganlik haqida guvohnomasi nusxasi (aslini koʻrsatgan holda), qarindoshlarining (ota-ona, er-xotin, farzandlar, aka-ukalar, opa-singillar, shuningdek er-xotinlarning ota-onalari, aka-ukalari, opa-singillari) pasport nusxalari, nikoh qayd etilganligi yoki bekor qilinganligi, nogironlik (agar mavjud boʻlsa), qarindoshlarining oʻlimi haqidagi guvohnomalari nusxalari (asli koʻrsatilgan holda), 3 x 4 sm oʻlchamdagi oltita rangli fotosurat (bosh kiyimsiz), shuningdek 9 x 12 sm oʻlchamdagi ikkita fotosurat (bosh kiyimsiz), nomzodning tarjimayi holi, anketa-maʼlumotnoma, ish va yashash joyidan tavsifnoma hamda maʼlumotnoma (oila aʼzolari koʻrsatilgan holda), propiska joyi boʻyicha belgilangan namunadagi sogʻligʻining holati haqida maʼlumotnoma (boʻy parametri koʻrsatilgan holda) ham taqdim etishi kerakligini aytishdi. Ammo S.Azimov Oʻzbekiston Respublikasi Mehnat kodeksida belgilangan hujjatlarni taqdim etganligi. Mehnat kodeksiga binoan ishga qabul qilish vaqtida ishga kirayotgan shaxsdan qonun hujjatlarida koʻrsatilmagan hujjatlarni talab qilish taqiqlanadi, deb belgilanganligini aytib, ularning talablari Mehnat qonunchiligiga zid ekanligini aytib, Ichki ishlar vazirligiga shikoyat qildi.

***Amaldagi qonunchilik hujjatlariga asoslanib, vaziyatga huquqiy baho bering.***

**3-kazus**

1. 2018-yilda Toshkent davlat yuridik universitetini tugatgan fuqaro Yu.Azizov Fargʻona viloyat prokuraturasiga murojaat qilib, kirish istagi borligini bildirdi va tegishli hujjatlarni topshirdi. Viloyat prokuraturasi kadrlar boʻlimi prokuratura organlarida ishga olish uchun fuqaro Yu.Azizovning harbiy bileti yoʻqligi sababli hujjatlarini qaytardi. Fuqaro Yu.Azizov esa bu lavozimga ishga kirish uchun oliy yuridik maʼlumotga ega, zarur kasbiy fazilatlari boʻlgan, zimmalariga yuklanadigan xizmat vazifalarini bajarishga sogʻligʻi imkon beradigan Oʻzbekiston Respublikasining fuqarolari tayinlanishini taʼkidlab, oʻz eʼtirozlarini bildirdi.

***Mazkur vaziyatga huquqiy baho bering.***

**4-МАВЗУ. “ДАВЛАТ ХИЗМАТИ” МАВЗУСИ БЎЙИЧА СЕМИНАР МАШҒУЛОТ ТОПШИРИҚЛАРИ**

**Қуйидаги топшириқларни, амалдаги қонун ҳужжатлари ва бошқа манбалардан фойдаланилган ҳолда таҳлил қилинг:**

**Назарийсаволлар**

1. Давлатхизматинингмоҳияти нимадан иборат?
2. Давлатхизмативадавлатфуқароликхизматинингфарқинимаданиборат?
3. Давлатхизматинингқандайўзигахосхусусиятларимавжуд?
4. Давлатхизматинингасосларинибелгилабберувчиқандаймахсусқонунлармавжуд?
5. ЎзбекистонРеспублкасидадавлатхизматинингасосиймақсадинимаданиборат?

**4-MAVZU. “DAVLAT XIZMATI” MAVZUSI BOʻYICHA SEMINAR MASHGʻULOTI UCHUT TEST SAVOLLARI**

1. **Qaysi javobda davlat xizmatining xususiyatlaridan biri toʻgʻri koʻrsatilgan:**

a) Oʻzbekiston Respublikasi fuqarosining davlat organida olib borgan har qanday faoliyati.

b) Davlat xizmatchisi tomonidan amalga oshirilgan tadbirkorlik faoliyati.

s) Davlat oldida turgan vazifa va funksiyalarini amalga oshirishga qaratilgan professional faoliyatidir.

d) Davlat organida maʼlum bir haq evaziga amalga oshirgan har qanday faoliyati.

1. **Davlat organi ...**

a) Ommaviy manfaatlar yoʻlida belgilangan vazifa va funksiyalarni bajarishga moʻljallangan davlat tasarrufidagi tashkilot.

b) Davlat vazifa va funksiyalarini bajarish uchun belgilangan doiradagi xizmat vazifa va majburiyatlariga ega davlat organlari va tashkilotlar.

s) Oʻzbekiston Respublikasi Prezidenti tomonidan tasdiqlanadigan, davlat organlari va tashkilotlari

d) Davlat funksiyalarini bajarish uchun davlat-hokimiyat vakolatlariga ega Oʻzbekiston Respublikasi qonun hujjatlariga asosan tashkil etilgan muassasa.

1. **Davlat fuqarolik xizmati deganda qanday xizmatni tushunasiz?**

a) Davlat organlari va tashkilotlaridagi Oʻzbekiston Respublikasi fuqarolarining haq toʻlanadigan faoliyatidir.

b) Davlat organlari va tashkilotlarida ommaviy manfaatlar yoʻlida jismoniy shaxslarning kasbiy faoliyati.

s) Davlat organlari va tashkilotlarida ommaviy manfaatlar yoʻlida Oʻzbekiston Respublikasi fuqarolarining haq toʻlanadigan kasbiy faoliyati.

d)Oʻzbekiston Respublikasi fuqarolarining korxona, tashkilot va muassasalarda olib boradigan faoliyati.

1. **Davlat xizmatining asosarini belgalab beruvchi maxsus qonunni nomini belgilang.**

a) Oʻzbekiston Respublikasi Konstitutsiyasi.

b) Oʻzbekiston Respublikasi Davlat xizmati toʻgʻrisidagi qonun.

s) Oʻzbekiston Respublikasi davlat fuqarolik xizmati toʻgʻrisidagi qonun.

d) Bunday qonun qabul qilinmagan.

**5. “Maʼmuriy huquq” fanining “Davlat xizmati” bilan oʻzaro munosabati qanday?**

a) Maʼmuriy huquq va Davlat xizmati bir-biri bilan hech qanday aloqadorligi yoʻq. Ikkalasi ham alohida huquq sohasi.

b) Davlat xizmati Maʼmuriy huquqning institutlaridan biridir.

s) Davlat-xizmati munosabatlari faqat Maʼmuriy huquq normalari bilan tartibga solinadi .

d) Maʼmuriy huquqiy munosabatlar, asosan davlat sxizmat munosabatlaridan iboratdir.

**6. “Davlat xizmati” predmetini tashkil etuvchi ijtimoiy munosabatlar doirasini aniqlang.**

a) Davlat boshqaruv organlarini tashkil etish va amalga oshirish jarayonida yuzaga keladigan huquqiy munosabatlar

b) Davlat boshqaruvini tashkil etish va amalga oshirish jarayonidagi munosabatlar.

s) Davlat xizmatchilarini dav lat xizmatiga kirishdan boshlab, dav lat-xizmat muosabatlarini tash kil etuvchi huquiy munosabatlar

d)Davlat xizmatini tashki etish va uni amalga oshirish jarayonida yuz aga keladiga huquqiy munosabatlar.

**7. Davlat xizmatini huquqiy maʼnosini aniqlang.**

a)Davlat xizmati ijtimoiy kategoriya bulib, davlattashkilotida maʼlum bir lavozimni egallab turgan shaxs tomonidan davlatning kursatmasiga kura ijtimoiy foydali faoliyatni amalga oshirish

b) Davlat siyosatini amalga oshirishga karatilgan faoliyat bulib, davlatning maksad va vazifalariga barcha ishlab chikilgan siyosiy kuch orkali erishish;

s) davlat-xizmat munosabatlarini xukukiy oʻrnatish bulib, mansab majburiyatlari, xizmatchilarpingvakolatlari, davlat organlarining kompetensiyasi bajarilishi taʼminlanadi.

d) davlat xizmati huquqiy kategoriya hisoblanib, davlat apparatiiing tashkiliy-funksional elementlari bilan alokada buladi.

**8. Davlat xizmatini davlat faoliyatining turlari (shakllari)ga karab davlat xizmati qanday turlarga boʻlinadi?**

a) xalk deputatlari Kengashlarida amalga oshiriladigan xizmat; davlat boshqaruvi organlarida amalga oshiriladigan xizmat; sud organlarida amalga oshiriladigan xizmat; prokuratura organlarida amalga oshiriladigan xizmatga bulinadi;

 b) moddiy ishlab chikarish soxasidagi xizmat; ijtimoiy foydali faoliyatning boshka sohalaridagi xizmatga bulinadi;

 s)farmoyish berish vakolati berilgan xizmat; bunday vakolat berilmagan xizmatga bulinadi.

d) davlatning maʼmuriy-siyosiy sohasidagi xizmat, ijtimoiy-madaiy sohasidagi xizmat; xalq xoʻjaligi sohasidagi xizmat.

 9**. Davlat fuqarolik xizmati masalalari boʻyicha respublikamizda qanday vakolatli organ mavjud?**

a) Davlat xizmati agentligi.

b) Davlat xizmatini rivojlantirish agentligi.

s) Respublikasizda vakolatli organ mavjud emas.

d) Prezident Administratsiyasi.

 **10. Davlat mansab lavozimi nima?**

a)Har bir korxona, tashkilot va muassasaning shtat birligiga kiritlgan lavozim.

b)Davlat xizmatining ishlash birligiga kiritilgan, Davlat xizmatchisi egallab turgan xizmat joyi.

s) Oʻzbekiston Respublikasi Prezidenti tomonidan tasdiqlangan lavozim.

d) Faqat davlat boshqaruv organlarida ishlaydigan davlat xizmatchilarining xizmat joyi.